HIGHTECH: 1,6 millioner koster kjøredoningen, fullspekket med speisalutstyr tilpasset personlig for Bjørgve. Tenningen styrer han med sugerørene. I bakgrunnen drømmehuset. Foto: Terje Mortensen / VG

2007: Ambulansearbeideren blir lam. 2011: Nå kjører han bil igjen!

HAMMERFEST (VG) Han er lam fra halsen og ned, men kjører bil med hjelp av sugerør, joystick og kameraer.

Eirik Linaker Berglund

10. august 2011

Artikkelen er over ni år gammel

- Det er sykt å kjøre bil på den her måten. Helt sprøtt!

Slik beskriver Bjørn Ivar Bjørgve (45) selv hvordan det er å manøvrere sin spesialbygde og høyteknologiske Chrysler Voyager - uten å røre rattet.

Det blir ikke mindre sprøtt av at han er lam fra halsen og ned.

Krever konsentrasjon

Bjørgve er heldig og har litt førlighet i venstre albue, nok til at han kan løfte armen. Dermed kan han svinge, gi gass og bremse med en joystick festet til den lamme hånden.

Tenningen på bilen og flere andre funksjoner styres med å puste inn eller ut i et sugerør. Blinklys, tuting og varmeapparat styrer han ved å dulte borti en knapp med hodet. To videokameraer viser blindsonene.

- Kjøringen krever mer tenking og konsentrasjon enn før, konstaterer Bjørgve.

Gleden var stor da han nylig kjørte opp til sertifikat igjen etter fire år uten.

- Det var en deilig følelse å kjøre selv første gang! Bilen gir meg en frihetsfølelse som jeg ikke har hatt på lenge. Kjeder jeg meg, kan jeg nå komme meg ut på egen hånd og kjøre en tur, påpeker Bjørgve.

Han levde av å berge andres liv som ambulansearbeider og konstituert stasjonsleder. Så skjedde det fatale: Under et

LENKET TIL RULLESTOLEN: Bjørn Ivar Bjørgve er lenket til rullestolen etter en trafikkulykke i ambulansebilen mens han var på jobb. Nå har han bygd eget hus i Hammerfest og tatt sertifikat for bil. Foto: Terje Mortensen

rutineoppdrag bråbremset sjåføren slik at Bjørgve ble slengt i veggen i bilen og brakk nakken.

Vil leve normalt

Først tre måneder etter ulykken kunne han reise hjem fra sykehuset i Trondheim. I et intervju med VG uttalte han:

- Målet er å trene meg opp slik at jeg kan leve et så normalt liv som mulig i Hammerfest.

Nå har brikkene for alvor falt på plass for tobarnsfaren:

Han fikk innvilget en rekordstor erstatning på til sammen rundt elleve millioner.

Deler av summen har han brukt på å bygge hus.

Han har skaffet seg bil og førerkort.

Snart skal han tilbake på jobb.

- Det føles som en seier å ha nådd disse målene. Og det har vært artig å bevise at det er mulig overfor alle som ikke har hatt tro på det, innrømmer Bjørgve.

Artikkelen oppdateres.

- DEILIG Å KJØRE: - Kjøringen krever mer enn før. Jeg prøver å få kjørt så mye som mulig, og jeg blir bedre for hver gang, sier lamme Bjørn Ivar Bjørgve, her med sønnen, Bjørn Tore. Foto:

Betalt alt selv

Like før påske flyttet han inn i det flunkende nye huset sitt på en utsiktstomt overfor byen. Sammen med barna Lotte Karoline (15) og Bjørn-Tore (14) kan han boltre seg på til sammen 250 kvadratmeter og stor veranda - en enorm overgang fra 60 kvadrat i forrige bolig.

Prislappen på herligheten? Mellom 7,5 og 8 millioner.

- Jeg har betalt alt selv med forsikringspenger og eget lån. Det er en god følelse, jeg er komfortabel med det. Jeg har ikke fått én krone i støtte, bortsett fra alle hjelpemidlene.

Bjørgve er avhengig av god plass for å komme seg rundt med den elektriske rullestolen sin.

- Jeg må dessuten ha gode arbeidsforhold for hjelpepleierne og plass til familie og venner. Alt av sosiale sammenkomster må skje her hos meg siden jeg ikke kommer meg inn hos noen andre.

Artikkelen fortsetter.

- DEILIG Å KJØRE: - Kjøringen krever mer enn før. Jeg prøver å få kjørt så mye som mulig og jeg blir bedre for hver gang, sier lamme Bjørn Ivar Bjørge, her med sønnen, Bjørn Tore. Foto:

Vil jobbe igjen

Nå ser han frem til å jobbe og igjen bidra til å redde andres liv igjen.

- Jeg har faktisk bare vært i permisjon fra Helse Finnmark på ubestemt tid. Det har aldri vært aktuelt for meg å bli uføretrygdet, selv om det har vært nære på at jeg har gitt opp å komme tilbake, forklarer Bjørgve.

Etter planen skal han om litt starte i en administrativ stilling på ambulansesentralen.

- Det blir en ny utfordring og en trygghet. Jeg er spent på hvordan det vil fungere, men jeg har tro på at det kommer til å gå veldig bra, sier Bjørgve, som har forsonet seg med sitt handikap:

- Tiden leger alle sår, heter det. Det stemmer ikke, man bare lærer seg å leve med dem.

Foto: Faksimile: VG 9. september 2007

Publisert: 10.08.11 kl. 16:15